
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 435 


11 Απριλίου 2003 


ΑΠΟΦΑΣΕΙ Σ 

Αριθ. 527 

Εφαρμογή του μέτρου 3.12 Ανακατασκευή Αναβαθμίδων 
σε Επικλινείς Εκτάσεις για την Προστασία των Εδα¬ 
φών από την Διάβρωση του Άξονα 3 «Γεωργοπεριβαλ- 
λοντικά μέτρα» του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000 - 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Το Ν.Δ. 131/1974 «περί παροχής οικονομικών ενισχύ¬ 
σεων εις την γεωργικήν κτηνοτροφικήν, δασικήν και αλι¬ 
ευτικήν παραγωγήν» (Α' 320), που τροποποιήθηκε με τις 
διατάξεις του Ν. 1409/1983 «Τροποποίηση και συμπλή¬ 
ρωση των διατάξεων του Ν.Δ. 131/1974 περί παροχής οι¬ 
κονομικών ενισχύσεων εις τη γεωργικήν, κτηνοτροφικήν, 
δασικήν και αλιευτικήν παραγωγήν και άλλες διατάξεις» 
(Α' 199) και τις διατάξεις του άρθρου 11 του Ν. 2512/1997 
«ρύθμιση συνταξιοδοτικών θεμάτων στρατιωτικών και άλ¬ 
λες διατάξεις» (ΑΊ38). 

2. Την παράγραφο 10 του άρθρου 39 του Ν. 2065/1992 
«Αναμόρφωση της άμεσης φορολογίας και άλλες διατά¬ 
ξεις» (ΑΊ13). 

3. Το Ν. 1558/85 αρθρ. 29Α «Κυβέρνηση και Κυβερνητι¬ 
κά Όργανα», όπως συμπληρώθηκε με το αρθρ. 27, του Ν. 
2081/92 (ΦΕΚ 154/Α/92) και τροποποιήθηκε με το άρθρο 
1 παρ. 2ατου Ν. 2469/1997 (Α38). 

4. Το Ν. 2362/95 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
247/Α/27.11.95). 

5. Το Ν. 2892/01 (ΦΕΚ251/Α) «Ελαφρύνσεις στη φορο¬ 
λογία κεφαλαίου και άλλες διατάξεις» και ειδικά το άρθρο 
15. 

6. Την 371352/16.5.01 (ΦΕΚ 656/Β) απόφαση του 
Υπουργού Γεωργίας «Σύσταση οργάνωση Ειδικής Υπη¬ 
ρεσίας στο Υπουργείο Γεωργίας, με τον τίτλο Αρχή Δια¬ 
χείρισης του ΕΠΑΑ» όπως έχει τροποποιηθεί και ισχύει. 

7. Τον Καν. (ΕΚ) 1257/99 του Συμβουλίου (1.160) «γιατη 
στήριξη της αγροτικής ανάπτυξης από το Ευρωπαϊκό Γε- 
ωργικό Ταμείο Προσανατολισμού και Εγγυήσεων (ΕΓ- 


ΤΠΕ) και για την τροποποίηση και κατάργηση ορισμένων 
κανονισμών». 

8. Τον Καν. (ΕΚ) αριθ. 445/2002 (1_ 74) «για τη θέσπιση 
λεπτομερών κανόνων εφαρμογής του κανονισμού (ΕΚ) 
αριθ. 1257/1999». 

9. Τον Καν. (ΕΚ) 1258/99 (Ι_ 160) «Περίχρηματοδοτήσε- 
ως της κοινής γεωργικής πολιτικής». 

10. Τον Καν. (ΕΟΚ) 3508/92 (1355) «γιατη θέσπιση Ολο¬ 
κληρωμένου Συστήματος Διαχείρισης και Ελέγχου σχετι¬ 
κά με ορισμένα καθεστώτα κοινοτικών ενισχύσεων», όπως 
τροποποιήθηκε από τον Καν (ΕΚ) 1036/99 (1216 και 127). 

11. Τον Καν. (ΕΚ) 2419/2001 (I. 327) «για τις λεπτομέρει¬ 
ες εφαρμογής του Ολοκληρωμένου Συστήματος Διαχεί¬ 
ρισης και Ελέγχου σχετικά με ορισμένα καθεστώτα κοι¬ 
νοτικών ενισχύσεων». 

12. Τις κοινοτικές κατευθυντήριες γραμμών για τις κρα¬ 
τικές ενισχύσεις στοντομέατης Γ εωργίας (2000/0 28/02). 

13. Τον Καν. (ΕΚ) 1685/2000 της Επιτροπής (1130) για 
την θέσπιση λεπτομερειών κανόνων εφαρμογής του Καν 
(ΕΚ) 1260/99 (Ι_161) του Συμβουλίου όσον αφορά την επι- 
λεξιμότητα των δαπανών και ενεργειών που συγχρηματο- 
δοτούνται από τα διαρθρωτικά ταμεία. 

14. Το Π.Δ. 344/29.12.2000 (ΦΕΚ297/Α) «περί άσκησης 
του επαγγέλματος Γεωτεχνικού» 

15. Το Π.Δ. 81/20.3.2002 (ΦΕΚ57, τ.Α., 21.3.2002) «Συγ¬ 
χώνευση των Υπουργείων Εθνικής Οικονομίας & Οικονο¬ 
μικών στο Υπουργείο Οικονομίας & Οικονομικών» 

16. Την Απόφαση του Υπουργού Γεωργίας αριθμ. 
100949/2478/9.10.2000 «Κώδικες Ορθής Γεωργικής Πρα¬ 
κτικής» όπως αυτή τροποποιήθηκε και ισχύει. 

17. Την Ε (2000) 2733/27.9.2000 απόφαση της Ευρ. Επι¬ 
τροπής, περί εγκρίσεως του Εγγράφου Προγραμματι¬ 
σμού Αγροτικής Ανάπτυξης για την Ελλάδα το οποίο κα¬ 
λύπτει την περίοδο προγραμματισμού 2000 - 2006 όπως 
έχει τροποποιηθεί και ισχύει. 

18. Την 428/339372/661/2.2.2001 απόφαση Υπουργών 
Γ εωργίας και Οικονομικών για την «εφαρμογή του Γ εωρ- 
γοπεριβαλλοντικού Μέτρου του Εγγράφου Προγραμμα¬ 
τισμού Αγροτικής Ανάπτυξης (ΕΠΑΑ) 2000-2006» 

19. Το γεγονός ότι από την εφαρμογή των διατάξεων 
της παρούσης απόφασης την περίοδο 2002-2006, προκα- 
λείται ανάληψη νομικών δεσμεύσεων έναντι των δικαιού¬ 
χων για την καταβολή ενισχύσεων θα γίνει χρήση του άρ¬ 
θρου 10, παρ. 5 της ΚΥΑ Πληρωμών. 

20. Το γεγονός ότι για την έγκαιρη και αποτελεσματική 
εφαρμογή της παρούσας απαιτείται πρόσθετη δαπάνη 
όπως ορίζεται στο άρθρο 10, παρ.7 της ΚΥΑ πληρωμών 
που θα βαρύνει τον Τακτικό Προϋπολογισμό του Υπ. Γε¬ 
ωργίας ΚΑ 5323. 

21. Την με αριθμ πρωτ. 1103383/1330/ΑΌ006/ 
31.10.2001 (ΦΕΚ 1485/Β/2001) κοινή απόφαση του Πρω¬ 
θυπουργού και Υπουργού Οικονομικών «Ανάθεση αρμο- 
διοτήτωντου Πρωθυπουργού στους Υφυπουργούς Οικο¬ 
νομικών» 

22. Την 399580/30.10.2001 απόφαση «Ανάθεσης Αρμο¬ 
διοτήτων του Πρωθυπουργού και του Υπουργού Γεωρ¬ 
γίας στους Υφυπουργούς Γεωργίας Ευάγγελο Αργύρη 
και Φώτη Χατζημιχάλη». 

23. Το Νόμο 998/1979 «Περί προστασίας των δασών και 
των δασικών εν γένει εκτάσεων» (ΦΕΚ 289 Α, 29.12.1979). 

24. Το Νόμο 2637/98 «Σύσταση Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων» (ΦΕΚ 200 Α), όπως έχει τροποποιηθεί και 
ισχύει., αποφασίζουμε: 

Για την αποτελεσματική εφαρμογή του προγράμματος 
Ανακατασκευή Αναβαθμίδων σε Επικλινείς Εκτάσεις για 
την Προστασία των Εδαφών από την Διάβρωση του γε- 
ωργοπεριβαλλοντικού μέτρου του Εγγράφου Προγραμ¬ 
ματισμού Αγροτικής Ανάπτυξης (ΕΠΑΑ) ορίζουμε τα ακό¬ 
λουθα: 

ΚΕΦΑΛΑΙΟ Α 
Εισαγωγικά 

Για την εφαρμογή του παρόντος προγράμματος οι ακό¬ 
λουθοι ορισμοί έχουν τις αντίστοιχες έννοιες: 

Άρθρο 1 

Εννοιολογικοί προσδιορισμοί 

1. Γεωργική εκμετάλλευση 

Νοείται η μονάδα παραγωγής για εμπορικούς σκοπούς 
προϊόντων γεωργίας (φυτική - ζωική παραγωγή) υπό ενι¬ 
αία διοίκηση και διαχείριση. 

2. Νόμιμη κατοχή 

Η ιδιοκτησία υφίσταται σε όλες τις περιπτώσεις που 
αναγνωρίζονται από το Εθνικό Δίκαιο. Η ιδιοκτησία στην 
περίπτωση οικογενειακών εκμεταλλεύσεων δύναται να 
θεωρηθεί ότι συντρέχει στο πρόσωπο και των δύο συζύ¬ 
γων ανεξάρτητα πραγματικού γεγονότος. 

3. Αγροτεμάχιο 

Με τον όρο αγροτεμάχιο νοείται ένα συνεχές τμήμα 
εδάφους επί του οποίου πραγματοποιείται μία μόνο καλ¬ 
λιέργεια από ένα μόνο κάτοχο εκμετάλλευσης. 

4. Γεωργική έκταση 

α. Η έκταση που καλλιεργήθηκε τουλάχιστο ένα έτος 
την τελευταία διετία με μονοετή φυτά για την παραγωγή 
προϊόντων για εμπορικούς σκοπούς. 

β. Η έκταση που καλύπτεται από δενδρώνες, οπωρώνες 
και γενικά πολυετή φυτά εφόσον ασκείται τακτικά γεωρ¬ 
γική δραστηριότητα. 

γ. Η έκταση που καλλιεργήθηκε τουλάχιστο ένα έτος 
την τελευταία διετία για την παραγωγή ζωοτροφών για 
εμπορικούς σκοπούς ή για τη διατροφή των ζώων της εκ¬ 
μετάλλευσης. 

δ. Ο βοσκότοπος που αξιοποιήθηκε συστηματικά του¬ 
λάχιστο την τελευταία διετία(νομή-βόσκηση), εφόσον οι 
παρεμβάσεις σε αυτόν δεν αντίκεινται προς την εθνική νο¬ 
μοθεσία. 


Δεν θεωρούνται γεωργικές εκτάσεις για την εφαρμογή 
του παρόντος οι εγκαταλειμμένες εκτάσεις, οι εκτάσεις 
που βρίσκονται υπό καθεστώς αγρανάπαυσης περισσό¬ 
τερο των δυο ετών καθώς και οι εκτάσεις που η γεωργική 
τους χρήση απαγορεύεται στα πλαίσια της Εθνικής νομο¬ 
θεσίας. 

5. Γεωργός 

Με τον όρο γεωργός νοείται: 

α. Ο ασφαλισμένος στον ΟΓΑ, ή 

β. Το φυσικό πρόσωπο εφόσον είναι νόμιμος κάτοχος 
γεωργικής εκμετάλλευσης από τις δραστηριότητες της 
οποίας αντλεί τουλάχιστο το 25% του συνολικού του ει¬ 
σοδήματος. 

Η σύγκριση των εισοδημάτων (γεωργικών - εξωγεωργι- 
κών) γίνεται από τον μέσο όρο των διαθέσιμων στοιχείων 
των φορολογικών δηλώσεων των τριών τελευταίων ετών. 

6. Αναβαθμίδα 

Με τον όρο αναβαθμίδα νοούνται τα οριζόντια εδάφη 
που δημιουργούνται από τον άνθρωπο επί επικλινών 
εκτάσεων με σκοπό την καλλιέργεια, υποβασταζόμενα 
συνήθως από απλούς υποστηρικτικούς πέτρινους τοί¬ 
χους (τοιχία αντιστήριξης). Οι αναβαθμίδες είναι αναπό¬ 
σπαστο πολιτισμικό και τοπιολογικό στοιχείο του Ελληνι¬ 
κού χώρου. Η περιβαλλοντική τους αξία είναι μεγάλη 
αφού προστατεύουν δύο πολύ σημαντικούς πόρους , το 
νερό και το έδαφος και μάλιστα σε συνήθως άνυδρους τό¬ 
πους με φτωχά και ρηχά εδάφη. 

7. Ανωτέρα βία 

Σύμφωνα με την πάγια νομολογία ανωτέρα βία υπάρχει 
όταν η ανθρώπινη σκέψη και πρόνοια δεν μπορεί να προ- 
βλέψει και ναπρολάβει το επιζήμιο γεγονός. Περιπτώσεις 
ανώτερης βίας δύνανται να χαρακτηριστούντα ακόλουθα 
πραγματικά περιστατικά: 

Ο θάνατος του δικαιούχου 

Η μακροχρόνια ανικανότητα του δικαιούχου να ασκήσει 
γεωργική δραστηριότητα 

Η απαλλοτρίωση σημαντικού τμήματος της εκμετάλ¬ 
λευσης εφόσον δεν ήταν προβλέψιμη την ημερομηνία 
ανάληψης της δέσμευσης 

Η σοβαρή φυσική καταστροφή σημαντικού μέρους της 
έκτασης της εκμετάλλευσης. 

Οι δικαιούχοι απαλλάσσονται των υποχρεώσεων που 
έχουν αναλάβει εφόσον συντρέχουν λόγοι ανώτερης βίας 
και υπό τον όρο ότι οι σχετικές κατά περίπτωση αποδεί¬ 
ξεις στοιχειοθέτησης της υποβάλλονται στον φορέα 
εφαρμογής εγγράφως εντός του χρονικού διαστήματος 
που ορίζεται στον Καν.445/2002, όπως αυτός ισχύει κάθε 
φορά. 

8. Κώδικες Ορθής Γεωργικής Πρακτικής (ΚΟΓΠ) 

Οι ΚΟΓΠ αποτελούν τις ελάχιστες γεωργικές πρακτικές 
που θα πρέπει να εφαρμόζουν οι παραγωγοί με στόχο την 
προστασίατου περιβάλλοντος και την διαφύλαξη του φυ¬ 
σικού χώρου. 

Οι ΚΟΓΠ διακρίνονται σε δύο κατηγορίες, τις ακόλου¬ 
θες: 

1. Τους συνήθεις ΚΟΓΠ οι οποίοι ισχύουν και εφαρμό¬ 
ζονται σε ολόκληρη την χώρα και 

2. Τους Ειδικούς ΚΟΓΠ οι οποίοι θα εφαρμόζονται συ¬ 
μπληρωματικά με τους συνήθεις σε περιοχές με ειδικά πε¬ 
ριβαλλοντικά προβλήματα όπως είναι οι Οικολογικά Ευαί¬ 
σθητες περιοχές της Οδηγίας 92/43/ΕΟΚ. 

Η εφαρμογή των ΚΟΓΠ αποτελεί υποχρέωση των πα¬ 
ραγωγών και δεν χορηγούνται ενισχύσεις για την τήρηση 

τους. Ενισχύσεις για περιβαλλοντικές δεσμεύσεις δύνα- 
νται να χορηγηθούν μόνο στα πλαίσια ανάληψης των δε¬ 
σμεύσεων του άρθρου 5. 

9. Περίοδος δέσμευσης 

Περίοδος δέσμευσης νοείται, το συνεχές χρονικό διά¬ 
στημα των πέντε (5) ετών, κατά το οποίο ο δικαιούχος θα 
πρέπει να τηρήσει τις συμβατικές υποχρεώσεις που 
απορρέουν από το πρόγραμμα. 

Στο διάστημα αυτό των 5 ετών ο δικαιούχος κατανέμει 
ισόποσα κατά το δυνατόν τον όγκο ανακατασκευής των 
τοιχίων αντιστήριξης των αναβαθμίδων που δεσμεύεται 
να πραγματοποιήσει. 

Το χρονικό αυτό διάστημα αρχίζει να προσμετράται από 
την ημερομηνία υπογραφής της σύμβασης. 

10. Μονάδα Ανθρώπινης Εργασίας (ΜΑΕ) 

Μονάδα Ανθρώπινης Εργασίας νοείται η εργασία 1750 
ωρών ετησίως που δύναται να εργασθεί ένα άτομο υπό 
καθεστώς πλήρους απασχόλησης. 

ΚΕΦΑΛΑΙΟ Β 
Κριτήρια επιλεξιμότητας 

Άρθρο 2 
Σκοπός - Στόχοι 

Το πρόγραμμα σκοπεύει να συμβάλλει: 

Στην προστασία του εδάφους των περιοχών παρέμβα¬ 
σης από την διάβρωση. 

Στην καλύτερη αξιοποίηση-αποθήκευση του βρόχινου 
νερού. 

Στην διατήρηση του αγροτικού τοπίου και των χαρα- 
κτηριστικώντου. 

Στην βελτίωση της βιοποικιλότητας. 

Στην αποκατάσταση των οικολογικών λειτουργιών του 
γεωργικού χώρου. 

Οι στόχοι θα επιτευχθούν με την εφαρμογή συγκεκρι¬ 
μένων μέτρων, τα οποία ξεπερνούν την απλή εφαρμογή 
των Κωδίκων Ορθής Γεωργικής Πρακτικής (Κ.Ο.Γ.Π.). 

Άρθρο 3 

Πεδίο εφαρμογής 

Γεωγραφική κάλυψη (περιοχές παρέμβασης) 

Το πρόγραμμα στοχεύει να καλύψει το 20-25% της 
έκτασης της χώρας που καλύπτεται από αναβαθμίδες. 
Κατά προτεραιότητα θα εντάσσονται γεωργικές εκτάσεις 
σε ορεινές και μειονεκτικές περιοχές(κυρίως νησιά και 
ορεινές κοινότητες, όπου η χρήση των αναβαθμίδων 
υπήρξε το μοναδικό μέσο εκμετάλλευσης των οριακά 
καλλιεργούμενων εδαφών). 

Η επιλέξιμη έκταση ανέρχεται σε 43.750 Ηα. 

Τομεακή κάλυψη - επιλέξιμες εκτάσεις 

Επιλέξιμες εκτάσεις σε επίπεδο τελικού δικαιούχου, 
ορίζονται μόνο ιδιόκτητες γεωργικές εκτάσεις και ιδιό¬ 
κτητοι βοσκότοποι εφόσον οι παρεμβάσεις που θα πραγ¬ 
ματοποιηθούν σε αυτούς είναι σύμφωνες με την εθνική 
νομοθεσία, με την προϋπόθεση ότι σε αυτές υπάρχουν 
ήδη αναβαθμίδες και η κλίση τους είναι μεγαλύτερη του 
10%. Για τα νησιά των Κυκλάδων επιλέξιμες είναι και οι 
εκτάσεις με κλίση μικρότερη του 10%. 

Ειδικά κριτήρια επιλεξιμότητας 

Για την επιλογή των εκτάσεων πέραν των γενικών θα 
χρησιμοποιηθούν και τα ακόλουθα ειδικά κριτήρια: 

Εκτάσεις με μεγάλες κλίσεις. 

Εκτάσεις σε ορεινές και μειονεκτικές περιοχές. 


Εκτάσεις στις οποίες έχει σημειωθεί επεισόδιο πυρκα¬ 
γιάς εντός των τελευταίων 5 ετών. 

Εκτάσεις σε περιοχές με δυσμενείς βιοκλιματικές συν¬ 
θήκες που ευνοούν την επιφανειακή απορροή και τη διά¬ 
βρωση. 

Εκτάσεις που αποτελούν τμήμα ενός ενιαίου αγροτικού 
τοπίου, που χαρακτηρίζεται από αναβαθμίδες και λοιπά 
παραδοσιακά στοιχεία. 

Άρθρο 4 
Δικαιούχοι 

Δικαιούχοι του προγράμματος δύναται να κριθούν φυ¬ 
σικά πρόσωπα, εφόσον πληρούν τις ακόλουθες προϋπο¬ 
θέσεις: 

1. Είναι γεωργοί 

2. Είναι νόμιμοι κάτοχοι γεωργικής εκμετάλλευσης, η 
οποία λειτουργεί τουλάχιστο ένα έτος με οικονομικά απο¬ 
τελέσματα, με εξαίρεση τις γεωργικές εκμεταλλεύσεις 
νέων γεωργών και διαδόχων της Πρόωρης Συνταξιοδό- 
τησης, οι οποίες μπορούν να λειτουργούν και για διάστη¬ 
μα μικρότερο του έτους. 

3. Κατέχουν νόμιμα και αξιοποιούν στις περιοχές πα¬ 
ρέμβασης επιλέξιμες γεωργικές εκτάσεις. 

4. Αναλαμβάνουν τις υποχρεώσεις του άρθρου 5 και 
αποδέχονται τις διαδικασίες του κεφ. Γ. 

Άρθρο 5 

Υποχρεώσεις δικαιούχων 

Οι ενδιαφερόμενοι που πληρούν τις προϋποθέσεις του 
άρθρου 4 και επιθυμούν να ενταχθούν στο πρόγραμμα θα 
πρέπει να αναλάβουν για διάστημα (5) πέντε ετών τις ακό¬ 
λουθες συμβατικές υποχρεώσεις: 

1. Να ανακατασκευάσουν τα τοιχία αντιστήριξης από 
ξηρολιθοδομή με τις διαστάσεις και την τεχνοτροπία των 
ήδη υπαρχόντων. 

2. Να διατηρούν απόσταση των καλλιεργειών από το 
τοιχίο αντιστήριξης. 

3. Να διατηρούν ακαλλιέργητη λωρίδα πλάτους 0,5 ηη 
από το τοιχίο αντιστήριξης στις αροτραίες καλλιέργειες 
και τα κηπευτικά. 

4. Να διατηρούν ορισμένα φυτά της άγριας χλωρίδας 
,π.χ. δενδρολίβανο, άγρια αγγινάρα, κάπαρη, κατά μήκος 
του τοιχίου αντιστήριξης για δημιουργία φυσικού πλέγ¬ 
ματος αντιστήριξης. 

5. Να διατηρούν σκαλοπάτια από λαξευμένη πέτρα ή 
προεξέχουσα πλάκα στα τοιχία αντιστήριξης μεγάλου 
ύψους, για διευκόλυνση της ανόδου ανθρώπων και ζώων. 

6. Να διατηρούν ανοίγματα στα τοιχία αντιστήριξης για 
τη δημιουργία κυψελών από άγρια μελίσσια, όπου αυτό 
συνηθίζεται παραδοσιακά. 

7. Να τηρούν τους ΚΟΓΠ, όπως ισχύουν, στο σύνολο 
της εκμετάλλευσης τους. 

8. Να τηρούν στην εκμετάλλευσή τους φάκελο του γε- 
ωργοπεριβαλλοντικού προγράμματος που εφαρμόζουν. 
Ο φάκελος αυτός πρέπει να αποτελείται από τους παρα¬ 
κάτω υποφακέλους: 

α) Υποφάκελος ο οποίος περιλαμβάνει αντίγραφα όλων 
των εγγράφων, τα οποία ο δικαιούχος υποβάλλει κατά τη 
διάρκεια του προγράμματος, όπως ορίζονται στο Άρθρο 
10, καθώς και την απόφαση ένταξης στο μέτρο, την υπο- 
γραφείσα σύμβαση και το σύνολο εν γένειτων εγγράφων 
που ανταλλάσσει με τους Φορείς και Υπηρεσίες Υλοποίη¬ 
σης. 

β) Υποφάκελος οικονομικών στοιχείων 

Στον υποφάκελο αυτό τηρούνται παραστατικά αγοράς 
και πώλησης (Τιμολόγια, Δελτία Αποστολής, Αποδείξεις) 
των δομικών υλικών, των εργασιών, όπου υπάρχουν. 

9. Να δέχονται, να διευκολύνουν και να συνεργάζονται 
με τα Εθνικά και Κοινοτικά ελεγκτικά όργανα. 

10. Να υποβάλλουν κατ’ έτος στον φορέα υλοποίησης 
αίτηση πληρωμής -δήλωση εφαρμογής. 

Άρθρο 6 

Απαλλαγή από τις δεσμεύσεις 

Οι δικαιούχοι απαλλάσσονται των υποχρεώσεων που 
απορρέουν από το πρόγραμμα στις ακόλουθες περιπτώ¬ 
σεις: 

Με τη λήξη της σύμβασής τους. 

Στις περιπτώσεις ανωτέρας βίας, εφόσον γίνουν απο¬ 
δεκτές από την αρμόδια αρχή. 

Στις περιπτώσεις παραχώρησης της εκμετάλλευσης σε 
άλλο γεωργό είτε στα πλαίσια της πρόωρης συνταξιοδό- 
τησης εφόσον ο διάδοχος αναλάβει με νέα σύμβαση το 
σύνολο των δεσμεύσεων και μέχρι την ολοκλήρωση της 
δετίας. 

ΚΕΦΑΛΑΙΟ Γ 
Διαδικασία Ένταξης 

Άρθρο 7 

Ένταξη 

Για την διαδικασία ένταξης των δικαιούχων στο πρό¬ 
γραμμα τηρείται η διαδικασία όπως ορίζεται στη συνέχεια 
στα άρθρα 8 έως 17. 

Άρθρο 8 
Δημοσιοποίηση 

Γ ια την αντικειμενική εφαρμογή του προγράμματος η 
Αρχή Διαχείρισης του ΕΠΑΑ σε συνεργασία με την Δ/νση 
Χωροταξίας και Προστασίας Περιβάλλοντος και τις 
Δ/νσεις Αγροτικής Ανάπτυξης-Γεωργίας των Νομαρχια¬ 
κών Αυτοδιοικήσεων, στην περιοχή ευθύνης των οποίων 
εφαρμόζεται το πρόγραμμα, θα πρέπει να προβεί στις 
ακόλουθες ενέργειες: 

α. Δημοσιοποίηση του προγράμματος 

Η δημοσιοποίηση του προγράμματος συνίσταται στην 
ευρύτερη ενημέρωση του πληθυσμού και όλωντων δυνη¬ 
τικών δικαιούχων χωρίς διακρίσεις και μπορεί να επιτευ¬ 
χθεί μέσω ενημερωτικών συγκεντρώσεων, με ενημερωτι¬ 
κά φυλλάδια, με δημοσιεύσεις στα Τοπικά Μέσα Μαζικής 
Επικοινωνίας, καθώς και μέσα από τις ηλεκτρονικές σελί¬ 
δες του Υπουργείου Γεωργίας και των Νομαρχιακών Αυ¬ 
τοδιοικήσεων. 

β. Πρόσκληση εκδήλωσης ενδιαφέροντος 

Μετά την δημοσιοποίηση του προγράμματος γίνεται 
από την Δ/νση Χωροταξίας και Προστασίας Περιβάλλο¬ 
ντος σε συνεργασία με την Αρχή Διαχείρισης του ΕΠΑΑ 
και τις Δ/νσεις Αγροτικής Ανάπτυξης-Γεωργίας των Νο¬ 
μαρχιακών Αυτοδιοικήσεων δημόσια πρόσκληση ενδια¬ 
φέροντος για την υποβολή υποψηφιοτήτων. Η πρόσκλη¬ 
ση ενδιαφέροντος γίνεται μία φορά κάθε χρόνο, το πρώ¬ 
το δεκαήμερο του Μάίου ή όπως ορίζεται από Υπουργική 
απόφαση ή τις εκάστοτε εγκυκλίους του Υπ. Γεωργίας. 
Στην πρόσκληση ενδιαφέροντος θα πρέπει να γίνεται 
υπόμνηση: 

- της καταληκτικής ημερομηνίας υποβολής φακέλων 


υποψηφιότητας 20 ημερολογιακές ημέρες μετά την δη¬ 
μοσιοποίηση της πρόσκλησης κατ’εξαίρεση για την πρό¬ 
σκληση του 2003 και 40 ημερολογιακές ημέρες μετά, για 
τις επόμενες προσκλήσεις. 

- της υπηρεσίας υποβολής του φακέλου υποψηφιότη¬ 
τας 

-των όρων και προϋποθέσεων του προγράμματος 

- των κριτηρίων επιλογής 

- των υπηρεσιών και φορέων που θα μπορούν οι ενδια¬ 
φερόμενοι να λάβουν πληροφορίες και έντυπο υλικό 

- των απαραίτητων δικαιολογητικών 

- ότι το μέτρο είναι συγχρηματοδοτούμενο από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων (ΡΕΟΟΑ) - Τμήμα Εγγυήσεων με ποσοστό 75%. 

Άρθρο 9 

Εκδήλωση ενδιαφέροντος 

Οι υποψήφιοι δικαιούχοι αφού λάβουν γνώση της πρό¬ 
σκλησης εκδήλωσης ενδιαφέροντος και επιθυμούν να 
ενταχθούν στο πρόγραμμα θα πρέπει να ετοιμάσουν τον 
φάκελο υποψηφιότητας, το περιεχόμενο του οποίου ορί¬ 
ζεται στο άρθρο 10 και να τον καταθέσουν εμπρόθεσμα 
στο χρονικό διάστημα που θα οριστεί στην πρόσκληση εκ¬ 
δήλωσης ενδιαφέροντος στις Δ/νσεις Αγροτικής Ανάπτυ¬ 
ξης-Γεωργίας των Νομαρχιακών Αυτοδιοικήσεων. Στις 
περιπτώσεις των νησιών που δεν έχουν Δ/νσεις Αγροτικής 
Ανάπτυξης-Γεωργίας η κατάθεση των φακέλων υποψη¬ 
φιότητας μπορεί να γίνει στα αρμόδια Επαρχεία, τα οποία 
θα τους διαβιβάσουν στην Δ/νση Αγροτικής Ανάπτυξης - 
Γ εωργίας. 

Άρθρο 10 

Φάκελος υποψηφιότητας 

1. Ο φάκελος υποψηφιότητας θα πρέπει να περιέχει: 

α. Αίτηση ένταξης σύμφωνα με υπόδειγμα που ορίζεται 
σε Υπουργική απόφαση ή εγκύκλιο. 

β. Παραστατικά νόμιμης κατοχής και χρήσης της εκμε¬ 
τάλλευσης. 

γ. Αποδεικτικό ύπαρξης της ιδιότητας του γεωργού. 

δ. Ακριβές αντίγραφο Αίτησης-Δήλωσης του Ολοκλη¬ 
ρωμένου Συστήματος διαχείρισης Ελέγχου (ΟΣΔΕ) ή βε¬ 
βαίωση από άλλο πρόγραμμα ή μέτρο αρμοδιότητος του 
Υπουργείου Γεωργίας, βάσει του οποίου μπορεί να γίνει 
διασταύρωση των αγροτεμαχίων. 

Τα δικαιολογητικά βάσει των οποίων πιστοποιούνται τα 
ανωτέρω ορίζονται σε Υπουργική απόφαση ή εγκύκλιο. 

2. Ο φάκελος υποψηφιότητας θεωρείται πλήρης εφό¬ 
σον περιέχει το σύνολο των παραπάνω παραστατικών και 
όλα τα πεδία των εντύπων που αφορούν τον ενδιαφερό¬ 
μενο είναι συμπληρωμένα με ευκρίνεια. 

Άρθρο 11 

Προενταξιακός έλεγχος 

Ο προενταξιακός έλεγχος διενεργείται από Γεωπόνους 
που ορίζονται από τον προϊστάμενο της Δ/νσης Αγροτι¬ 
κής Ανάπτυξης- Γ εωργίας της Ν.Α. Διακρίνεται σε διοικη¬ 
τικό και επιτόπιο έλεγχο. 

Διοικητικός έλεγχος 

Για το 100% των φακέλων υποψηφιότητας ελέγχονται 
τα ακόλουθα σημεία: 

Πληρότητα του φακέλου. 

Με τον όρο «πληρότητα» νοείται ότι στον φάκελο υπο¬ 
ψηφιότητας υπάρχουν όλα τα δικαιολογητικά που αναφέ- 

ρονται στην πρόσκληση εκδήλωσης ενδιαφέροντος και 
όλα τα πεδία της αίτησης και των λοιπών εντύπων που 
αφορούν τον ενδιαφερόμενο είναι συμπληρωμένα. Για 
φακέλους υποψηφιότητας που δεν θα εμφανίζουν πλη¬ 
ρότητα θα ζητείται από τους υποψηφίους εγγράφως η 
συμπλήρωσή τους. Εφόσον η συμπλήρωση των Φακέλων 
δεν πραγματοποιηθεί εντός 7 ημερολογιακών ημερών ο 
φάκελος θα απορρίπτεται. 

Έλεγχος των κριτηρίων επιλεξιμότητας: 

Είναι αυτονόητο ότι εάν δεν πληρείται έστω και ένα από 
τα οριζόμενα κριτήρια επιλεξιμότητας ο φάκελος απορρί¬ 
πτεται. 

Διασταύρωση στοιχείωντου κεφ. Β με άλλα καθεστώτα. 

Πραγματοποιείται διοικητικός έλεγχος που αφορά στη 
διασταύρωση στοιχείων αγροτεμαχίων, για τα οποία ζη¬ 
τείται ενίσχυση και των στοιχείων που ενισχύονται μέσω 
του Ολοκληρωμένου Συστήματος Διαχείρισης και Ελέγ¬ 
χου ή μέσω άλλου καθεστώτος. 

Επιτόπιος έλεγχος 

Ο επιτόπιος έλεγχος πραγματοποιείται για το 100% των 
φακέλων υποψηφιότητας, όπου ελέγχεται η δηλωθείσα 
κατηγορία κλίσης και η υφιστάμενη κατάσταση των ανα¬ 
βαθμίδων των αγροτεμαχίων. 

Σε κάθε περίπτωση κατά τον έλεγχο αποτελούν επίσης 
αντικείμενο ελέγχου όλες οι αναλήψεις υποχρεώσεων 
στα πλαίσια κάθε άλλου μέτρου που την συγκεκριμένη 
χρονική στιγμή είναι δυνατόν να ελεγχθεί. 

Μετά την ολοκλήρωση του ελέγχου συμπληρώνεται το 
σχετικό φύλλο ελέγχου για κάθε ενδιαφερόμενο. 

Άρθρο 12 
Αξιολόγηση 

Η αξιολόγηση της πρότασης πραγματοποιείται από 
τους υπαλλήλους του προηγούμενου άρθρου με βάση τα 
στοιχεία ελέγχου και τα κριτήρια επιλεξιμότητας και αξιο¬ 
λόγησης όπως ορίζεται σε Υπουργική απόφαση. 

Μετά το πέρας της αξιολόγησης συμπληρώνεται το 
σχετικό φύλλο. Η αξιολόγηση θα πρέπει να έχει ολοκλη¬ 
ρωθεί το αργότερο σε 40 ημερολογιακές ημέρες από την 
καταληκτική ημερομηνία υποβολής των φακέλων. 

Άρθρο 13 

Γνωμοδοτική επιτροπή 

Με απόφαση του οικείου Νομάρχη, μετά από εισήγηση 
του προϊσταμένου της Δ/νσης Αγροτικής Ανάπτυξης-Γε- 
ωργίας της Νομαρχιακής Αυτοδιοίκησης, συνιστάται σε 
κάθε νομό Τριμελής Γνωμοδοτική Επιτροπή αποτελούμε- 
νη: 

Από Γεωπόνο υπάλληλο της Δ/νσης Αγροτικής Ανάπτυ¬ 
ξης, σαν πρόεδρο με τον αναπληρωτή του. 

Από Γεωπόνο της Ν.Α. σαν μέλος με τον αναπληρωτή 
του. 

Από Τοπογράφο της Ν.Α., με τον αναπληρωτή του. 

Εισηγητές στην Επιτροπή ορίζονται οι υπάλληλοι που 
έχουν ορισθεί στο πρώτο εδάφιο του άρθρου 11, ενώ η 
γραμματειακή υποστήριξη παρέχεται από υπάλληλο της 
Δ/νσης Αγροτικής Ανάπτυξης της Ν.Α. 

Στις συνεδριάσεις της Επιτροπής δύνανται να συ μμετέ- 
χουν, χωρίς δικαίωμα ψήφου, εκπρόσωποι φορέων και μη 
κυβερνητικών οργανώσεων του νομού. 

Έργο της Επιτροπής θα είναι: 

Ο έλεγχοςτηςτήρησηςτης διαδικασίαςπροενταξιακού 
ελέγχου και αξιολόγησης. 


Η πραγματοποίηση διοικητικών και επιτόπιων ελέγχων, 
όπου αυτό κρίνεται απαραίτητο και ιδίως για την επιβε¬ 
βαίωση του γεωργικού χαρακτήρα των εκτάσεων σύμφω¬ 
να με τους όρους και τις προϋποθέσεις του άρθρου 3 και 
την επιβεβαίωση της μη ενίσχυσης των ιδίων παρεμβάσε¬ 
ων από άλλα καθεστώτα και σε άλλους δικαιούχους. 

Η σύνταξη πίνακα κατάταξης των δικαιούχων σύμφωνα 
με τα κριτήρια επιλεξιμότητας και αξιολόγησης. 

Η σύνταξη πρακτικού το οποίο θα υπογράφεται από τα 
μέλη της επιτροπής και θα θεωρείται από τον προϊστάμε¬ 
νο της Διεύθυνσης Αγροτικής Ανάπτυξης της οικείας Ν.Α. 
με αναλυτικούς πίνακες, που περιέχουν τους εν δυνάμει 
δικαιούχους και απορριπτόμενους. 

Η Επιτροπή συνεδριάζει στα γραφεία της Δ/νσης Αγρο¬ 
τικής Ανάπτυξης-Γεωργίαςτης Ν.Α. μετά από πρόσκληση 
του Προέδρου της. Το έργο της Γνωμοδοτικής Επιτροπής 
θα πρέπει να έχει ολοκληρωθεί το αργότερο σε 7 ημερο¬ 
λογιακές ημέρες από την ημερομηνία περάτωσης της 
αξιολόγησης. 

Άρθρο 14 

Δημοσιοποίηση των καταστάσεων 

Οι καταστάσεις των εν δυνάμει δικαιούχων με την σαφή 
ένδειξη ότι δεν είναι οριστικοί και ότι τελούν υπό κρίση με 
βάση τις διαδικασίες του παρόντος άρθρου και του άρ¬ 
θρου 15 καθώς και οι καταστάσεις των απορριπτόμενων 
με πλήρη αιτιολόγηση των λόγων απόρριψής τους δημο¬ 
σιοποιούνται με ευθύνη της Ν.Α. στην τοπική κοινωνία 
(ΜΜΕ, θυροκόλληση για ένα ΙΟημερο στο κοινοτικό κα¬ 
τάστημα κλπ.), η αιτιολόγηση της απόρριψης στους υπο¬ 
ψηφίους γίνεται δια αλληλογραφίας. 

Άρθρο 15 
Προσφυγές 

Οι ενδιαφερόμενοι ή κάθε τρίτος που έχει έννομο συμ¬ 
φέρον δύναται, εντός 7 ημερολογιακών ημερών από την 
ημερομηνία της πρώτης δημοσίευσης, να καταθέσουν 
προσφυγή κατά των ανωτέρω αποφάσεων, προβάλλο¬ 
ντας σ’ αυτή τους λόγους και προσκομίζοντας τα απαραί¬ 
τητα παραστατικά που τους αποδεικνύουν. Οι προσφυ¬ 
γές υποβάλλονται στη Ν.Α. και εξετάζονται από τις τριμε¬ 
λείς επιτροπές που συστήνονται στο νομό από το Γενικό 
Γραμματέα της αντίστοιχης περιφέρειας. Οι εν λόγω επι¬ 
τροπές γνωμοδοτούν επί των ενστάσεων εντός 7 ημερο¬ 
λογιακών ημερών και τις υποβάλλουν στην οικεία Δ/νση 
Αγροτικής Ανάπτυξης της Ν.Α. 

Άρθρο 16 
Ένταξη - απόρριψη 

Με ευθύνη του αρμόδιου Προϊσταμένου της Δ/νσης 
Αγροτικής Ανάπτυξης-Γεωργίας της Ν.Α. καταρτίζεται ο 
τελικός πίνακας δικαιούχων προς ένταξη σύμφωνα με τις 
αποφάσεις της γνωμοδοτικής επιτροπής και τις αποφά¬ 
σεις της επιτροπής που εξέτασε τις ενστάσεις, ο οποίος 
αποστέλλεται μαζί με τα πρακτικά των ως άνω επιτροπών 
με εισηγητικό σημείωμα στη Διεύθυνση Χωροταξίας και 
Προστασίας Περιβάλλοντος. Η Διεύθυνση Χωροταξίας 
και Προστασίας Περιβάλλοντος εκδίδει υπουργική από¬ 
φαση ένταξης ή απόρριψης εντός 10 ημερολογιακών 
ημερών. Η εν λόγω απόφαση διαβιβάζεται στην οικεία Δι¬ 
εύθυνση Αγροτικής Ανάπτυξης-Γεωργίας η οποία θα 
προχωρήσει στην κοινοποίησή της στους ενδιαφερομέ¬ 
νους. 

Άρθρο 17 

Σύμβαση 

Οι ενδιαφερόμενοι, οι οποίοι περιλαμβάνονται στην κα¬ 
τάσταση των δικαιούχων θα πρέπει να προσέλθουν στον 
φορέα υλοποίησης εντός 10 ημερολογιακών ημερών από 
την ημερομηνία κοινοποίησης της απόφασης του άρθρου 
16 και υπογράφουν την σχετική σύμβαση. Οτύπος και το 
περιεχόμενο της σύμβασης ορίζεται με Υπουργική από¬ 
φαση. Οι συμβάσεις σε κάθε περίπτωση υπογράφονται 
σε τέσσερα αντίγραφα τα οποία και διατίθενται ως ακο¬ 
λούθως: 

- ένα αντίγραφο στον ενδιαφερόμενο 

- ένα αντίγραφο στον φάκελο του ενδιαφερομένου στην 
Δ/νση Αγροτικής Ανάπτυξης -Γεωργίας. 

- ένα αντίγραφο στην Δ/νση Χωροταξίας & Προστασίας 
Περιβάλλοντος 

- ένα αντίγραφο στην Αρχή Διαχείρισης του ΕΠΑΑ. 

Η μη προσέλευση του δικαιούχου για την υπογραφή της 
σύμβασης εντός του χρονικού διαστήματος που ορίζεται 
στην παράγραφο 1 του ιδίου άρθρου συνεπάγεται απέ- 
νταξη του από το πρόγραμμα (ακύρωση της εγκριτικής 
απόφασης) του άρθρου 16. 

Για κάθε ενδιαφερόμενο (δικαιούχο ή απορριπτόμενο) 
τηρείται στο φορέα υλοποίησης ενιαίος φάκελος του γε- 
ωργοπεριβαλλοντικού μέτρου με όλα τα παραστατικά 
που τον αφορούν. Αντίγραφα των στοιχείων των φακέλων 
χορηγούνται στις κατά περίπτωση αρμόδιες αρχές εφαρ¬ 
μογής ελέγχων κλπ, εφόσον το ζητήσουν. 

ΚΕΦΑΛΑΙΟ Δ 
Ενισχύσεις - Πληρωμές 

Άρθρο 18 
Ύψος ενίσχυσης 

Το ύψος ενίσχυσης ορίζεται στα 35€/τπ3 και υπολογίζε¬ 
ται με βάση τον αριθμό των γπ3 των τοιχίων αντιστήριξης 
των αναβαθμίδων που ανακατασκεύασε ο δικαιούχος. 

Επισημαίνεται ότι οι ετήσιες οικονομικές ενισχύσεις 
που καταβάλλονται σε κάθε δικαιούχο για το σύνολο των 
γεωργοπεριβαλλοντικών προγραμμάτων δεν μπορούν να 
υπερβούν το ποσό των: 

450 ευρώ/εκτάριο για τις βοσκοτοπικές εκτάσεις, 

600 ευρώ/εκτάριο για τις ετήσιες καλλιέργειες και 

900 ευρώ/εκτάριο για τις μόνιμες καλλιέργειες 

Έτσι για να εισπράξει ο δικαιούχος το σύνολο της ενί¬ 
σχυσης θα πρέπει να ανακατασκευάσει όγκο τοιχίου αντι¬ 
στήριξης τουλάχιστον: 

12,85 γτι 3/Η3 για τις βοσκοτοπικές εκτάσεις, 

17 πι3/Η3 για τις ετήσιες καλλιέργειες και 

25,7 πι3/Η3 για τις μόνιμες καλλιέργειες, 

Άρθρο 19 

Δικαιολογητικά πληρωμής 

Μετά την ετήσια ολοκλήρωση των δεσμεύσεώντου ο δι¬ 
καιούχος υποβάλλει στην Δ/νση Αγροτικής Ανάπτυξης- 
Γεωργίας αίτηση πληρωμής / δήλωση εφαρμογής κατά 
το υπόδειγμα. Η αίτηση πληρωμής/δήλωση εφαρμογής 
υποβάλλεται όπως ορίζεται από τις εκάστοτε εγκυκλίους 
του Υπ. Γεωργίας. 

Η αίτηση πληρωμής/ δήλωση εφαρμογής συνοδεύεται 
από ακριβές αντίγραφο της αίτησης του ΟΣΔΕ. 

Οι αιτήσεις πληρωμής / δηλώσεις εφαρμογής υποβάλ¬ 
λονται κάθε χρόνο μετά την ολοκλήρωση των δεσμεύσεων 


του έτους, εξαίρεση μπορεί να γίνει για τον πρώτο χρόνο 
εφαρμογής όπου το διάστημα μπορεί να είναι μικρότερο. 

Άρθρο 20 

Διαδικασία πληρωμής - Έλεγχοι 

Με όμοια προς την παρούσα κοινή απόφαση των 
Υπουργών Γ εωργίας, Οικονομίας & Οικονομικών, καθορί¬ 
ζεται η διαδικασία πληρωμής καθώς και οι απαιτούμενοι 
έλεγχοι για την πραγματοποίηση των πληρωμών του μέ¬ 
τρου. 

ΚΕΦΑΛΑΙΟ Ε 
Έλεγχοι - Κυρώσεις 

Άρθρο 21 

Έλεγχοι 

Οι έλεγχοι διενεργούνται σύμφωνα με την ΚΥΑ που ορί¬ 
ζει τις πληρωμές καιτους ελέγχους, ειδικότερα οι πρωτο¬ 
βάθμιοι επιτόπιοι έλεγχοι περιγράφονται παρακάτω. 

Επιτόπιοι έλεγχοι 

Επιτροπές επιτόπιων ελέγχων 

Οι επιτόπιοι έλεγχοι διενεργούνται από επιτροπές που 
ορίζονται με απόφαση του Γ ενικού Γ ραμματέα της Περι¬ 
φέρειας μετά από πρόταση της Δ/νσης Αγροτικής Ανά- 
πτυξης-Γεωργίας, του γραφείου Τοπογραφικής και των 
Δήμων, και αποτελούνται: 

1. Από Γεωπόνο της Δ/νσης Αγροτικής Ανάπτυξης 

2. Από Τοπογράφο της Ν.Α. 

3. Από Οριοδείκτη, εκπρόσωπο του Δήμου. 

Γ ια τη διαδικασία αυτή συντάσσεται πρακτικό η μορφή 
του οποίου θα προσδιοριστεί με Υπουργική Απόφαση ή 
εγκύκλιο. 

Οι επιτόπιοι έλεγχοι διενεργούνται καθ’όλη τη διάρκεια 
του έτους. Όλες οι αναλήψεις υποχρεώσεις και δεσμεύ¬ 
σεις του δικαιούχου που μπορούν να ελεγχθούν την στιγ¬ 
μή της επίσκεψης αποτελούν αντικείμενο ελέγχου. 

Διενέργεια επιτόπιων ελέγχων 

Οι επιτόπιοι έλεγχοι διενεργούνται σε ετήσια βάση σε 
ποσοστό τουλάχιστον 5% επί του συνόλου των ενταχθέ- 
ντων στο πρόγραμμα, με βάση το δείγμα που έχει εξαχθεί 
μηχανογραφικά από την βάση δεδομένων του προγράμ¬ 
ματος. 

Εάν οι επιτόπιοι έλεγχοι αποκαλύψουν σημαντικές πα¬ 
ρατυπίες στο μέτρο, ή εφόσον έχουν διαπιστωθεί κάποι¬ 
ες ιδιαιτερότητες π.χ. καταγγελίες, υπόνοιες για απάτη 
κ.λπ. τότε η Δ/νση Αγροτικής Ανάπτυξης - Γ εωργίας είναι 
υποχρεωμένη σύμφωνα με το άρθρο 21 του καν.(ΕΚ) 
2419/2001 να αυξήσει κατάλληλα τον αριθμό των επιτό¬ 
πιων ελέγχων κατά τη διάρκεια του έτους αυτού και επι¬ 
πλέον να επισημάνει το γεγονός αυτό στην Διεύθυνση 
Χωροταξίας και Προστασίας Περιβάλλοντος και στον Ορ¬ 
γανισμό Πληρωμής ώστε να διαμορφωθεί κατάλληλα το 
δείγμα της επόμενης χρονιάς. 

Το δείγμα με σκοπό την εξασφάλιση της αντιπροσω- 
πευτικότητας, εξάγεται απάτην μηχανογραφική βάση δε¬ 
δομένων, σύμφωνα με: 

1. Ανάλυση κινδύνου σε ποσοστό 75%, και κριτήρια επι¬ 
λογής τα οποία είναι ισοβαρή και είναι τα ακόλουθα: 

Το ποσό της ενίσχυσης. 

Ο αριθμός των αγροτεμαχίων και η έκταση της γεωργι¬ 
κής εκμετάλλευσης. 

Οι διαπιστώσεις των ελέγχων που διενεργήθηκαν τα 
προηγούμενα έτη. 

Η βαρύτητα των κριτηρίων δύναται να αλλάξει με από¬ 
φαση του Υπουργού Γεωργίας. 

2. Τυχαία επιλογή μέχρι ποσοστού 25% επί του συνολι¬ 
κού ποσοστού του δείγματος. 

Για την πραγματοποίηση του ελέγχου η επιτροπή με 
οποιονδήποτε τρόπο ενημερώνει τον κάτοχο της εκμε¬ 
τάλλευσης κατά 48 ώρες το μέγιστο πριν την πραγματο¬ 
ποίηση του ελέγχου, ώστε κατά την διεξαγωγή του να πα- 
ρίσταται ο ίδιος ή νόμιμος εκπρόσωπός του. 

Κατά τον έλεγχο ελέγχονται ιδίως τα ακόλουθα: 

Η ακριβής έκταση των δηλωθεισών εκτάσεων, με στόχο 
τον έλεγχο του αληθούς της δήλωσης του δικαιούχου και 
τη διαπίστωση της ακριβούς τήρησης των προϋποθέσε¬ 
ων ένταξής του στο πρόγραμμα. 

Η πραγματικά χρησιμοποιούμενη έκταση είναι η καθο¬ 
ριζόμενη μετά τις σχετικές αφαιρέσεις που προβλέπονται 
από το ΟΣΔΕ. Ο ελεγκτής υποχρεούται να αναγράφει στο 
πρακτικό ελέγχου την χρησιμοποιηθείσα μέθοδο μέτρη¬ 
σης της έκτασης. 

Η τήρηση των ΚΟΓΠ για το σύνολο της εκμετάλλευσης 

Η τήρηση των δεσμεύσεων του παραγωγού, όπως κα¬ 
θορίζονται από τη Σύμβαση. 

Πραγματοποιούνται τόσοι έλεγχοι, από τους περιγρα- 
φόμενους στον επιτόπιο έλεγχο, όσοι είναι εφικτοί. 

Η επιτροπή συντάσσει πρακτικό ελέγχου, η μορφή του 
οποίου θα προσδιορίζεται με Υπουργική Απόφαση, για 
τους επιτόπιους ελέγχους. Το πρακτικό ελέγχου υπογρά¬ 
φεται από τους ελεγκτές και τον δικαιούχο ο οποίος έχει 
την δυνατότητα να γράφει σύντομες παρατηρήσεις, με 
βάση τα καθοριζόμενα από το Ο.Σ.Δ.Ε. 

Οι λεπτομέρειες διεξαγωγής των δευτεροβάθμιων 
ελέγχων θα ορισθούν με Υπουργική απόφαση. 

Άρθρο 22 
Κυρώσεις 

1. Στους δικαιούχους που δηλώνουν ανακριβή στοιχεία 
που αφορούν προσωπικά δεδομένα (οικογενειακή κατά¬ 
σταση, οικονομική κατάσταση κ.λ.π.) ή άλλα στοιχεία βά¬ 
σει των οποίων έγινε η ένταξή τους στο πρόγραμμα , πέ¬ 
ρα των κυρώσεων που προβλέπονται από τον Ν. 1599/86 
επιβάλλονται και οι εξής κυρώσεις: 

Αποκλείονται από το συγκεκριμένο μέτρο και από το σύ¬ 
νολο των μέτρων του άξονα 3 για δύο έτη και 

Τ υχόν καταβληθέντα ποσά αναζητούνται ως αχρεωστή- 
τως καταβληθέντα 

2. Δικαιούχοι που δηλώνουν ανακριβή στοιχεία σε ότι 
αφορά την επιλέξιμη έκταση υφίστανται τις ακόλουθες 
κατά περίπτωση κυρώσεις: 

Εφόσον η διαφορά μεταξύ πιστοποιηθείσας και δηλω- 
θείσας έκτασης είναι μικρότερη του 20%, η ενίσχυση κα¬ 
ταβάλλεται στην τελική έκταση (πιστοποιηθείσα) και μετά 
την επιβολή των κυρώσεων του ΟΣΔΕ. 

Εφόσον η ανωτέρω διαφορά είναι μεταξύ του 21% και 
50% δεν χορηγείται καμία ενίσχυση για το συγκεκριμένο 
έτος. 

Εφόσον η ανωτέρω διαφορά υπερβαίνει το 51% δεν χο¬ 
ρηγείται καμία ενίσχυση για το συγκεκριμένο και επόμενο 
έτος, ενώ επιστρέφονται ως αχρεωστήτως καταβληθέντα 
το ποσά που έχουν χορηγηθεί τα προηγούμενα έτη και τα 
οποία αντιστοιχούν στην υπέρβαση αυτή. 

3. Δικαιούχοι οι οποίοι δεν τηρούν τις δεσμεύσεις, υφί- 
στανταιτις ακόλουθες κατά περίπτωση κυρώσεις: 


Εφόσον δεν ανακατασκευάσουν όσον όγκο αναβαθμί¬ 
δων έχουν δηλώσει (με αποδεκτή απόκλιση 10%) θα υφί- 
στανταιτις ακόλουθες κατά περίπτωση κυρώσεις: 

Εφόσον η διαφορά μεταξύ πιστοποιηθείσας και δηλω- 
θείσας ανακατασκευής είναι μικρότερη του 25%, θα ενι- 
σχυθεί ο πιστοποιηθείς όγκος και θα επιβληθεί κύρωση 
που αντιστοιχεί στην ενίσχυση της διαφοράς του πιστο- 
ποιηθεντος με τον δηλωθέντα όγκο αναβαθμίδας(π.χ δη- 
λωθείσα ανακατασκευή 100 ιπ3 , πιστοποιηθείσα ανακα- 
τασκευή 90 γπ3 τελική ενίσχυση για 80 ιτι3). 

Εφόσον η ανωτέρω διαφορά είναι μεγαλύτερη του 25% 
δεν ενισχύεται ο δικαιούχος για το παρόν έτος. 

Εφόσον ο δικαιούχος δεν διατηρεί: 

Απόσταση των καλλιεργειών από το τοιχίο αντιστήριξης 
με εξαίρεση υπάρχοντα πολυετή φυτά ή, 

Ακαλλιέργητη λωρίδα πλάτους 0,5 πη από το τοιχίο αντι¬ 
στήριξης, δεν του χορηγείται καμία ενίσχυση για το συ¬ 
γκεκριμένο έτος, ενώ σε περίπτωση επανάληψης ο δικαι¬ 
ούχος αποβάλλεται από το πρόγραμμα και επιστρέφο- 
νται ως αχρεωστήτως καταβληθέντα το ποσά που του 
έχουν καταβληθεί τα προηγούμενα έτη. 

Εφόσον δεν τηρείται ο προβλεπόμενος γεωργοπερι- 
βαλλοντικός φάκελος, το ύψος της ενίσχυσης μειώνεται 
κατά 5%, ενώ σε περίπτωση συνέχισης της παράβασης η 
μείωση προσαυξάνεται κατά 5% κατ’ έτος. Στην περίπτω¬ 
ση που τηρείται μεν ο φάκελος, αλλά είναι ελλιπής δεν 
επιβάλλεται την πρώτη φορά καμία ποινή, σε περίπτωση 
επανάληψης επιβάλλονται οι κυρώσεις του πρώτου εδα¬ 
φίου. 

4. Εφόσον δεν τηρούνται οι ΚΟΓΠ, επιβάλλονται οι κυ¬ 
ρώσεις που προβλέπονται στους ΚΟΓΠ. 

5. Δικαιούχοι, των οποίων η συσσώρευση των κυρώσε¬ 
ων οδηγεί σε μηδενική ενίσχυση για ένα συγκεκριμένο 
έτος αποκλείονται και το επόμενο. 

6. Δικαιούχοι, που διακόπτουν το πρόγραμμα πριν από 
την λήξη των συμβατικών τους υποχρεώσεων χωρίς να 
συντρέχουν λόγοι ανώτερης βίας ή και χωρίς να διασφα¬ 
λίζουν την ανάληψη των δεσμεύσεων από διάδοχο, επι¬ 
στρέφουν ως αχρεωστήτως καταβληθέντα τα ακόλουθα 
κατά περίπτωση ποσά: 

Εφόσον η διακοπή έγινε το πρώτο έτος δεν χορηγείται 
καμία ενίσχυση ή εφόσον έχει χορηγηθεί αυτή επιστρέ- 
φεται ως αχρεωστήτως καταβληθείσα. 

Εφόσον η διακοπή έγινε εντός του 2ο ή 3ο έτους δεν χο¬ 
ρηγείται καμία ενίσχυση για το έτος της διακοπής ή εφό¬ 
σον έχει χορηγηθεί το ποσό επιστρέφεται ως αχρεωστή¬ 
τως καταβληθέν και επιβάλλεται επί πλέον ποινή που 
ισούται με το 50% της ενίσχυσης που χορηγήθηκε το 
προηγούμενο έτος. 

Εφόσον η διακοπή έγινε εντός του 4ο ή 5ο έτους δεν χο¬ 
ρηγείται καμία ενίσχυση για το έτος της διακοπής ή εφό¬ 
σον έχει χορηγηθεί αυτό επιστρέφεται ως αχρεωστήτως 
καταβληθέν και επιβάλλεται επί πλέον ποινή επιστροφής 
που ισούται με το 25% της ενίσχυσης που χορηγήθηκε το 
προηγούμενο έτος. 

7. Σε Δικαιούχους που δεν διευκολύνουν και δεν συνερ¬ 
γάζονται με Εθνικά και Κοινοτικά ελεγκτικά όργανα για 
την πραγματοποίηση των ελέγχων, το ύψος ενίσχυσης 
μειώνεται κατά 20% στο συγκεκριμένο έτος και εφόσον 
επαναληφθεί η παράβαση, οι δικαιούχοι επιστρέφουν ως 
αχρεωστήτως καταβληθέντα το ποσά που έχουν κατα¬ 
βληθεί τα προηγούμενα έτη και αποβάλλονται από το 
πρόγραμμα. 




6060 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι Δικαιούχοι απαλλάσσονται των κυρώσεων, (εκτός 
των περιπτώσεων ψευδούς δήλωσης), στις περιπτώσεις 
που συντρέχουν λόγοι ανώτερης βίας. 

Προσφυγές 

Η Νομαρχιακή Αυτοδιοίκηση εκδίδει για κάθε δήμο με¬ 
τά την ολοκλήρωση των επιτόπιων ελέγχων στο Δήμο 
ονομαστική κατάσταση δικαιούχων, γιατους οποίους δια¬ 
πιστώθηκε παρατυπία, η οποία οδηγεί στην διόρθωση ή 
την απόρριψη των συμβάσεων τους. 

Οι καταστάσεις αυτές αναρτώνται κατά τα γνωστά 
στους συνήθεις τόπους ανακοινώσεων των Δήμων επί δε¬ 
καήμερο. 

Οι προσφυγές υποβάλλονται από τους δικαιούχους εγ- 
γράφως απευθείας στην Νομαρχιακή Αυτοδιοίκηση 
εντός 10 ημερολογιακών ημερών από την 1η μέρα ανάρ¬ 
τησης της προαναφερθείσας κατάστασης. 

Οι προσφυγές εξετάζονται από την επιτροπή του άρ¬ 
θρου 13 και το πόρισμά της είναι οριστικό και υποχρεωτι¬ 
κό για την Δ/νση Αγροτικής Ανάπτυξης-Γεωργίας. 

Άρθρο 23 

Απολογιστικές εκθέσεις 

Οι Νομαρχιακές Αυτοδιοικήσεις υποβάλλουν κάθε χρό¬ 
νο στην αρχή του έτους έκθεση αξιολόγησης του προ¬ 
γράμματος στις οποίες περιλαμβάνονται: 

- ο αριθμός των συμβάσεων που έχουν υπογράφει, 

- η αντιστοιχία τους σε έκταση και όγκου τοιχίων αντι¬ 
στήριξης, 

- η εκδήλωση ενδιαφέροντος : αιτήσεις που υποβλήθη¬ 
καν και δεν εγκρίθηκαν ή αιτήσεις που από πληροφορίες 
εκτιμάται ότι θα υποβληθούν 

ΚΕΦΑΛΑΙΟ ΣΤ 

Δημοσιονομικές, Μεταβατικές και Τελικές Διατάξεις 

Άρθρο 24 

Χρηματοδότηση του μέτρου 

1. Οι χορηγούμενες ενισχύσεις στα πλαίσια του παρό¬ 
ντος μέτρου αποτελούν Δημόσια Δαπάνη που συγχρημα- 
τοδοτείται από το ΕΓΤΠΕ-Τμήμα Εγγυήσεων και Εθνικούς 
Πόρους. 

2. Για την εφαρμογή του μέτρου την περίοδο 2002 - 
2006, θα γίνεται χρήση του άρθρου 10, παρ. 5 της Κοινής 
Υπουργικής Απόφασης Πληρωμών. 

3. Η δυνατότητα ανάληψης νομικών δεσμεύσεων έναντι 
των τελικών αποδεκτών (ωφελούμενοι) ολοκληρώνεται 
την 31.12.2006. 

Άρθρο 25 

Εφαρμογή -Διαχείριση 

1. Η Ειδική Υπηρεσία Διαχείρισης του ΕΠΑΑ σε συνερ¬ 
γασία με την Δ/νση Χωροταξίας και Προστασίας Περι¬ 


βάλλοντος αναλαμβάνει την υποχρέωση δημοσιότητας 
και πληροφόρησης την τελικών αποδεκτών (ωφελουμέ- 
νων) γιατους όρους και προϋποθέσεις ενίσχυσης του μέ¬ 
τρου. 

2. Η Γνωμοδοτική Επιτροπή του Άρθρου 13εξομοιούται 
με τις αντίστοιχες Γνωμοδοτικές Επιτροπές του ν. 
2601/98, όπως ισχύει. Ειδικότερα στον Πρόεδρο, στα μέ¬ 
λη τους Γραμματείς και Εισηγητές καταβάλλεται αμοιβή 
με την διαδικασία που ορίζεται στην παράγραφο 1 του άρ¬ 
θρου 26. 

Άρθρο 26 

Δαπάνες εφαρμογής 

1. Για την έγκαιρη και αποτελεσματική εφαρμογή του 
μέτρου θα γίνεται χρήση των ποσών του άρθρου 10, παρ. 
7 της Κοινής Υπουργικής Απόφασης πληρωμών και που 
θα βαρύνει τον Τακτικό Προϋπολογισμό του Υπ. Γεωρ¬ 
γίας ΚΑ 5323, 

2. Ο τρόπος πληρωμής και δικαιολόγησης ορίζεται με 
κοινή απόφαση των Υπουργών Οικονομικών και Γεωρ¬ 
γίας. 

Άρθρο 27 
Τελικές Διατάξεις 

1. Φορείς Υλοποίησης 

Φορέας υπεύθυνος για την εφαρμογή του μέτρου ορί¬ 
ζεται η Δ/νση Χωροταξίας και Προστασίας Περιβάλλο¬ 
ντος του Υπουργείου Γεωργίας συνεπικουρούμενη από 
τις Δ/νσεις Αγροτικής Ανάπτυξης των Νομαρχιακών Αυ¬ 
τοδιοικήσεων της Χώρας. 

Ως Οργανισμός Πληρωμής σύμφωνα με τον Καν. 
1663/95 ορίζεται ο ΟΠΕΚΕΠΕ (Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων). 

Η Αρχή Διαχείρισης του ΕΠΑΑ είναι αρμόδια για τον 
Προγραμματισμό - Παρακολούθηση και Αξιολόγηση του 
μέτρου. 

2. Με απόφαση του Υπουργού Γεωργίας δύνανται να 
τροποποιούνται τα χρονικά διαστήματα και οι ημερομη¬ 
νίες που αναφέρονται στην παρούσα, να καθορίζονται οι 
λεπτομέρειες εφαρμογής της παρούσας. 

3. Η παρούσα να δημοσιευθεί στην εφημερίδα της Κυ- 
βερνήσεως. 

Αθήνα, 1 Απριλίου 2003 

